Krafta er vår – vi krever strømpriser vi kan leve med!

Stortinget endret Energiloven i 1990 og innførte markedsprinsipper på elektrisk energi.

I vinter har vi opplevd markedspriser som truer både husholdninger og næringsliv. Dette er utfordrende i seg selv, og sammen med den generelle prisveksten bidrar strømprisen til å øke forskjellene mellom folk.

Vi trenger mer forutsigbare priser på elektrisk kraft. Kraftproduksjonen er samfunnskritisk infrastruktur som må eies og kontrolleres av fellesskapet. Elektrisk kraft som produseres i Norge, skal styres av norske myndigheter.

Det må settes en makspris på elektrisk kraft. Nordland SV mener det bør innføres pristak (30-50 øre/kwh) på strøm til sluttbrukere i Norge. Når kraft skal tildeles, bør det skje på bakgrunn av samfunnsnytte og verdiskapningspotensial.

Kraft fra land skal ikke brukes til elektrifisering av sokkelen eller produksjon av kryptovaluta.

Det bør innføres kraftige insentiver for energisparing og oppgradering av gamle vannkraftanlegg.

Strømeksporten må stanses når fyllingsgraden faller under det normale for årstiden.

SV krever nye forhandlinger om Acer og utenlandskabler.

Årsmøte i Nordland SV krever at Norge tar kontroll over et kraftmarked som er helt ute av kontroll!

Uttalelsen oversendes følgende:

Media

SVs Landsmøtet

SVs stortingsgruppe.